Bratislava xx. júna 2012
Číslo: xxx/2012-BA

DODATOK Č. 3

k Organizačnému poriadku Sociálnej poisťovne

Organizačný poriadok Sociálnej poisťovne, prerokovaný Dozornou radou Sociálnej poisťovne dňa 9. augusta 2011 a schválený generálnym riaditeľom Sociálnej poisťovne s účinnosťou od 1. septembra 2011, v znení zmien a doplnení prerokovaných Dozornou radou Sociálnej poisťovne dňa 20. septembra 2011 a schválených generálnym riaditeľom Sociálnej poisťovne s účinnosťou od 1. októbra 2011, v znení zmien a doplnení prerokovaných Dozornou radou Sociálnej poisťovne dňa 18. októbra 2011 a schválených generálnym riaditeľom Sociálnej poisťovne s účinnosťou od 1. januára  2012 sa mení a dopĺňa takto: 

Čl. I

1.	V článku 5 ods. 2 znie:
 „(2) Ústredie sa ďalej člení na
a)	kanceláriu generálneho riaditeľa,
b)	komunikačný odbor,
c)	odbor kontroly a sťažností
d)	odbor stratégie a rozvoja
e)	odbor právnej služby, zahraničných vzťahov a individuálnych účtov,
f)	sekciu dôchodkového poistenia,
g)	sekciu nemocenského poistenia, úrazového poistenia, poistenia v nezamestnanosti a garančného poistenia a lekárskej posudkovej činnosti,
h)	sekciu ekonomiky,
i)	sekciu informatiky,
j)	sekciu prevádzky.“.

2.	V článku 7 ods. 3 písmeno a) sa vypúšťa bod 15.
Doterajšie body 16. a 17. sa označujú ako body 15. a 16.

3.	Článok 10 sa vypúšťa.

4.	Za článok 9 sa vkladá nový článok 10a, ktorý vrátane nadpisu znie:
„Článok 10a
Odbor stratégie a rozvoja
(1)	Odbor stratégie a rozvoja sa člení na
a)	oddelenie ľudských zdrojov,
b)	oddelenie nákupu, 
(2)	Odbor stratégie a rozvoja vypracúva návrh strategických zámerov činnosti poisťovne a koordinuje práce súvisiace s prípravou správy o plnení strategických zámerov činnosti poisťovne.
(3)	Odbor stratégie a rozvoja koordinuje aktivity súvisiace s realizáciou projektu Elektronické služby poisťovne.
(4)	Odbor stratégie a rozvoja najmä
a)	Oddelenie ľudských zdrojov 
aa.	v oblasti plánovania počtov zamestnancov
1.	vypracúva na základe personálnych analýz a metód personálneho plánovania návrh potrieb počtu zamestnancov v spolupráci s organizačnými útvarmi poisťovne,
2.	vykonáva rozpis systemizácie pracovných miest v ústredí,
3.	uskutočňuje analýzy kvalifikačnej a vekovej štruktúry zamestnancov,
ab.	v oblasti pracovnoprávnej evidencie a štatistiky, metodickej činnosti a kontroly
1.	vypracúva návrh pracovného poriadku poisťovne a kontroluje jeho dodržiavanie,
2.	zabezpečuje právne úkony súvisiace so vznikom, trvaním, zmenami a skončením pracovnoprávnych vzťahov zamestnancov ústredia a riaditeľov pobočiek poisťovne,
3.	predkladá organizačnému útvaru zabezpečujúcemu právnu službu na posúdenie dokumenty súvisiace s porušením pracovnej disciplíny zamestnancov ústredia zakladajúce skončenie pracovného pomeru,
4.	vedie pracovnoprávnu agendu, evidenciu zamestnancov v APV SAP HR Personalistika, ktorého je kľúčovým užívateľom a evidenciu osobných spisov zamestnancov ústredia a riaditeľov pobočiek poisťovne,
5.	vedie evidenciu výkonu práce nadčas zamestnancov,
6.	vyhodnocuje a uchováva údaje o majetkových pomeroch vedúcich zamestnancov ústredia a riaditeľov pobočiek,
7.	vykonáva oznamovaciu povinnosť v súvislosti so zdravotným poistením voči zdravotným poisťovniam a útvaru mzdovej učtárne za všetkých zamestnancov poisťovne,
8.	plní povinnosti zamestnávateľa podľa § 231 zákona o sociálnom poistení,
9.	vykonáva činnosti súvisiace s pracovnoprávnymi vzťahmi vrátane sporovej agendy, spracúva štatistické výkazy z personálnej oblasti,
10.	poskytuje pracovnoprávne poradenstvo zamestnancom,
11.	zodpovedá za ucelenú evidenciu údajov o dochádzke zamestnancov ústredia v centrálnom dochádzkovom systéme, ktoré sú podkladom pre výpočet miezd,
12.	podľa potrieb vyhodnocuje využívanie fondu pracovného času v rámci automatizovaného spracovania dochádzky,
13.	usmerňuje pobočky v pracovnoprávnej oblasti a podieľa sa na komplexných kontrolách činnosti pobočiek v pracovnoprávnej oblasti,
14.	pracuje s personálnymi informáciami v intenciách všeobecne záväzných právnych predpisov a vnútorných predpisov poisťovne,
ac.	v oblasti zamestnaneckých vzťahov, starostlivosti o zamestnancov a sociálneho rozvoja
1.	vypracúva návrh kolektívnej zmluvy poisťovne, kontroluje a vyhodnocuje jej plnenie v spolupráci s odborovými organizáciami pôsobiacimi v poisťovni,
2.	zabezpečuje plnenie úloh vyplývajúcich z kolektívnej zmluvy,
3.	vypracúva plán sociálnej starostlivosti o  zamestnancov a  zabezpečuje jeho plnenie v  spolupráci s organizačnými útvarmi poisťovne a s odborovými organizáciami pôsobiacimi v poisťovni,
4.	pripravuje podklady na tvorbu a čerpanie prostriedkov sociálneho fondu ústredia, zodpovedá za hospodárenie s prostriedkami sociálneho fondu,
5.	zabezpečuje pomoc pri riešení sociálnych problémov zamestnancov,
6.	zabezpečuje kultúrnu a športovú činnosť zamestnancov,
7.	prijíma, eviduje, prešetruje a vybavuje sťažnosti zamestnancov podané v súlade s § 13 ods. 4 zákona č. 311/2001 Z. z. Zákonníka práce v znení neskorších predpisov,
ad.	v oblasti stratégie a koncepcie rozvoja ľudských zdrojov
1.	vypracúva návrhy strategických cieľov rozvoja ľudských zdrojov, navrhuje zásady personálnej politiky, vypracúva koncepciu riadenia ľudských zdrojov a postupy na dosiahnutie strategických cieľov,
2.	buduje a rozvíja firemnú kultúru v súlade s etickým kódexom poisťovne,
3.	vypracúva návrh potrebných finančných prostriedkov a nákladov na zabezpečenie stanovených cieľov v oblasti rozvoja ľudských zdrojov,
4.	vyhodnocuje účinnosť systémov riadenia ľudských zdrojov,
ae.	v oblasti plánovania, získavania, výberu, prijímania a rozmiestňovania zamestnancov, stabilizácie a uvoľňovania zamestnancov
1.	v súvislosti s výberovými a prijímacími konaniami vypracúva analýzy pracovných miest a definuje požiadavky na obsadzované pracovné miesta,
2.	vypracúva metódy náboru zamestnancov a zabezpečuje inzerciu voľných pracovných miest podľa požiadaviek organizačných útvarov poisťovne,
3.	pripravuje podklady na výberové konania,
4.	uskutočňuje osobnostno-psychologické posúdenie uchádzačov prihlásených do prijímacích konaní a zamestnancov preraďovaných na iné pracovné miesta podľa požiadaviek organizačných útvarov poisťovne,
5.	rozmiestňuje novoprijatých zamestnancov podľa požiadaviek a skutočných potrieb organizačných útvarov poisťovne,
6.	monitoruje a analyzuje fluktuačné tendencie a podáva návrhy na stabilizáciu zamestnancov,
af.	v oblasti riadenia výkonnosti, motivácie a hodnotenia zamestnancov
1.	vykonáva prieskumy zamerané na zisťovanie motivačnej úrovne zamestnancov poisťovne a úrovne ich identifikácie s prácou (zisťuje informácie o motivačných faktoroch u jednotlivých skupín zamestnancov poisťovne, vykonáva analýzy sociálno-psychologickej atmosféry v pracovných kolektívoch, vykonáva prieskumy spokojnosti zamestnancov),
2.	navrhuje v spolupráci s organizačnými útvarmi poisťovne programy motivácie pre jednotlivé skupiny zamestnancov tak, aby sa dosiahlo zvýšenie produktivity a kvality práce a súčasne vzrastala aj spokojnosť zamestnancov na základe zistení z prieskumov,
3.	navrhuje systémy a postupy hodnotenia zamestnancov v spolupráci s organizačnými útvarmi poisťovne a metodicky riadi tento proces,
4.	premieta do programu rozvoja zamestnancov a do tvorby kariérových plánov výsledky hodnotenia zamestnancov,
5.	vypracúva návrh plánu personálnych rezerv na základe hodnotenia zamestnancov,
6.	vyhodnocuje účinnosť navrhovaných opatrení v predmetnej oblasti a dáva návrhy na korekcie a zmeny mechanizmov ovplyvňovacích procesov,
7.	poskytuje poradenské služby vedúcim zamestnancom na všetkých úrovniach riadenia podporujúce ich kvalifikované personálne rozhodnutia a tvorbu efektívnych pracovných skupín,
ag.	v oblasti prípravy, vzdelávania a rozvoja zamestnancov, prípravy personálnych rezerv, rozvoja vedúcich zamestnancov
1.	plánuje finančné prostriedky na vzdelávanie zamestnancov v rozpočte poisťovne a vedie ich evidenciu,
2.	monitoruje výzvy na čerpanie finančných prostriedkov z eurofondov, podáva projekty a v prípade schválenia ich realizuje,
3.	koncepčne buduje systém vzdelávania s cieľom dosiahnuť vyššiu účinnosť, efektívnosť a modernizáciu vzdelávania všetkých zamestnancov poisťovne za účelom zvyšovania ich odborných kompetencií, pracovnej výkonnosti ako aj osobného rozvoja,
4.	na základe identifikácie a analýzy vzdelávacích potrieb vypracúva plány vzdelávania zamestnancov na príslušný kalendárny rok a osnovy v spolupráci s organizačnými útvarmi poisťovne,
5.	navrhuje obsah, organizuje a monitoruje adaptačnú prípravu novoprijatých zamestnancov a podáva návrhy na jej optimalizáciu,
6.	v spolupráci so sekciou dôchodkového poistenia navrhuje obsah odbornej adaptačnej prípravy dávkových referentov, organizuje a monitoruje odbornú adaptačnú prípravu a podáva návrhy na jej optimalizáciu, 
7.	v spolupráci s odbornými sekciami navrhuje obsah odbornej adaptačnej prípravy odborných zamestnancov, 
8.	v súlade so strategickými cieľmi poisťovne zabezpečuje sústavné vzdelávanie manažérov a zamestnancov prvého kontaktu,
9.	v súlade s národným referenčným rámcom pre roky 2007 – 2013 v oblasti elektronizácie štátnej a verejnej správy pripravuje zamestnancov v oblasti počítačových zručností na úrovni ECDL,
10.	zabezpečuje organizačne vzdelávaciu činnosť vrátane vzdelávania vedúcich zamestnancov a prípravy personálnych rezerv,
11.	buduje interný lektorský zbor poisťovne a zabezpečuje metodickú prípravu jeho členov,
12.	organizačne zabezpečuje zvyšovanie kvalifikácie zamestnancov ústredia poisťovne štúdiom popri zamestnaní,
13.	kontroluje priebeh štúdia, dodržiavanie študijných plánov a čerpanie študijného voľna,
14.	zabezpečuje pravidelné preskúšanie odbornej spôsobilosti zamestnancov v robotníckych profesiách,
15.	zabezpečuje prípravu na získanie odbornej spôsobilosti zamestnancov zaradených na pracovné miesta, kde sa táto podľa osobitných predpisov vyžaduje,
16.	zabezpečuje jazykovú prípravu vedúcich zamestnancov a odborných zamestnancov podľa potrieb poisťovne,
17.	organizačne zabezpečuje v spolupráci so vzdelávacími inštitúciami krátkodobé kurzy, semináre a prednášky pre zamestnancov poisťovne,
18.	po predchádzajúcom monitoringu a prieskume trhu spolupracuje so vzdelávacími inštitúciami a externými lektormi pri príprave a organizácii vzdelávacích podujatí,
19.	sleduje využiteľnosť rokovacích a vzdelávacích miestností a zabezpečuje ich vybavenie didaktickou technikou,
20.	vedie evidenciu a štatistiku v tejto oblasti,
21.	zabezpečuje prevádzku knižnice a jej operatívnu evidenciu,
ah.	v mzdovej učtárne
1.	zabezpečuje likvidáciu mzdových a ostatných náležitostí zamestnancov organizačných zložiek poisťovne,
2.	vedie mzdové listy a vyhotovuje evidenčné listy dôchodkového poistenia zamestnancov organizačných zložiek poisťovne,
3.	zabezpečuje odvody príspevkov na doplnkové dôchodkové sporenie za  zamestnancov organizačných zložiek poisťovne, za zamestnávateľa a vyhotovuje príslušné výkazy,
4.	zabezpečuje odvod poistného na sociálne a na zdravotné poistenie  za zamestnancov organizačných zložiek poisťovne a za zamestnávateľa, vrátane vykonania ročného zúčtovania v zmysle platnej legislatívy,
5.	vykonáva zdaňovanie príjmov zo závislej činnosti, vrátane ročného zúčtovania preddavkov na daň z týchto príjmov a plní povinnosti  platiteľa dane vo vzťahu k daňovému úradu, 
6.	vykonáva  zrážky z príjmov zamestnancov organizačných zložiek poisťovne v zmysle Zákonníka práce, podľa potreby vedie evidenciu a vyhotovuje  prehľady,
7.	vykonáva ročnú uzávierku miezd,
8.	realizuje výplatu náhrady príjmu pri dočasnej pracovnej neschopnosti zamestnancov organizačných zložiek poisťovne za prvých desať dní dočasnej pracovnej neschopnosti,
9.	odstupuje doklady (vymeriavacie základy na platenie poistného na nemocenské poistenie zamestnanca) zamestnancov organizačných zložiek poisťovne, potrebné na posúdenie nároku a k výplate nemocenských dávok,
10.	spracúva požiadavky na funkcionalitu IS SAP modul HR pre oblasť miezd,
11.	poskytuje konzultačnú činnosť a podkladové materiály pre zástupcov zhotoviteľa IS SAP modul HR pre oblasť miezd,
12.	poskytuje súčinnosť pri testovaní nových pracovných postupov a zmien v IS SAP modul HR pre oblasť miezd,
13.	zabezpečuje konzultačnú činnosť a odbornú pomoc používateľom IS SAP modul HR pre oblasť miezd.
b)	Oddelenie nákupu 
1.	zodpovedá za definovanie a optimalizovanie nákupných procesov v organizácii, 
2.	priamo zabezpečuje verejné obstarávanie s výnimkou zákaziek s nízkou hodnotou v súlade so zákonom o verejnom obstarávaní a vnútornými predpismi poisťovne,
3.	koordinuje a kontroluje postupy pri nákupe u zákaziek s nízkou hodnotou, po dohode s pobočkami alebo odbornými útvarmi ústredia aj priamo zabezpečuje obstarávanie týchto zákaziek, 
4.	zabezpečuje metodické, poradenské a  koordinačné práce v oblasti metód a postupov vyplývajúcich zo zákona o verejnom obstarávaní,	
5.	vypracúva vecný a časový harmonogram verejného obstarávania na základe podkladov vecne príslušných organizačných útvarov poisťovne,
6.	vypracúva a zasiela na zverejnenie Úradu pre verejné obstarávanie predbežné oznámenia, oznámenia o vyhlásení verejného obstarávania, oznámenie o začatí rokovacieho konania bez zverejnenia a oznámenia o výsledku verejného obstarávania,
7.	vybavuje žiadosti o nápravu a vyjadrenia k námietkam, 
8.	pripravuje návrhy ustanovení, ktoré budú súčasťou zmlúv, ktoré sú výsledkom verejného obstarávania, 
9.	vykonáva priebežnú kontrolu plnenia harmonogramu verejného obstarávania a tento podľa potreby vyhodnocuje,
10.	sleduje vývoj plnenia harmonogramu verejného obstarávania, 
11.	vypracúva predbežné oznámenie, ak celková predpokladaná hodnota zákaziek na dodanie tovaru alebo poskytnutie služieb, obstarávaných postupom zadávania nadlimitných zákaziek v kalendárnom roku, je najmenej 750 000 EUR (na základe podkladov od obstarávateľských útvarov) a predkladá ho ÚVO na zverejnenie vo Vestníku verejného obstarávania a publikačnému úradu EÚ,
12.	vypracúva správu o každej zmluve, každej rámcovej dohode a o každom zriadení dynamického nákupného systému, uzavretých postupom zadávania nadlimitnej zákazky, za uplynulý kalendárny rok a prekladá ju ÚVO a na požiadanie Európskej komisii. Povinnosť verejného obstarávateľa je poslať Európskej komisii správu, ak vylúči ponuku s neobvykle nízkou cenou,  
13.	vypracúva oznámenie o výsledku verejného obstarávania za zmluvy uzavreté na základe rámcovej dohody alebo zmluvy uzavreté v rámci dynamického nákupného systému a po skončení každého štvrťroka ich hromadne predkladá ÚVO, 
14.	posudzuje návrhy informácií o plnení zmlúv, ktoré boli uzavreté použitím postupu zadávania nadlimitnej zákazky, návrhy informácií o uzavretí dodatkov k takýmto zmluvám a  návrhy informácií o uzavretí zmlúv, ktoré boli uzavreté použitím postupu zadávania podprahových zákaziek,
15.	spravuje príručnú registratúru verejného obstarávania a uchováva ju v zmysle zákona o verejnom obstarávaní,
16.	spolupracuje pri kontrolách a previerkach, ktoré vykonávajú organizačné útvary poisťovne v oblasti verejného obstarávania,
17.	poskytuje informácie o právnych predpisoch a súdnych rozhodnutiach vo veciach verejného obstarávania,
18.	metodicky usmerňuje pobočky v oblasti verejného obstarávania,
19.	zabezpečuje realizáciu verejného obstarávania z  prostriedkov ESF a prípade z ďalších európskych fondov,
20.	v závislosti od zvoleného spôsobu obstarávania v spolupráci s odbornými útvarmi vykonáva predbežný výber možných dodávateľov,
21.	koordinuje a metodicky riadi prácu pobočiek v procese obstarávania a nákupu, 
22.	v spolupráci s odbornými útvarmi vykonáva hodnotenie dodávateľov, 
23.	priebežne aktualizuje elektronický systém na podporu verejného obstarávania, 
24.	z vecného hľadiska spravuje systém elektronických aukcií.“.

5.	Článok  24 vrátane nadpisu znie:
„Článok 24
Sekcia ekonomiky
Sekcia ekonomiky sa člení na
a)	odbor ekonomiky a správy fondov,
b)	odbor výberu poistného,
c)	odbor pohľadávok,
d)	odbor účtovníctva.“.

6.	V článku 28 ods. 1 znie:
„(1) Odbor účtovníctva sa člení na
a)	oddelenie metodiky, súhrnného účtovníctva a správneho fondu,
b)	oddelenie učtárne základných fondov.“.

7.	V článku 28 ods. 2 sa vypúšťa písmeno c).

8.	Článok 29 sa vypúšťa.

9.	Príloha č. 1 sa nahrádza novou prílohou č. 1 k tomuto dodatku.

Čl. II

Dodatok č. 3 k Organizačnému poriadku Sociálnej poisťovne bol prerokovaný Dozornou radou Sociálnej poisťovne dňa 29. júna 2012 a nadobúda účinnosť po prerokovaní s odborovou organizáciou.

Ing. Ľuboš Lopatka, PhD.
generálny riaditeľ Sociálnej poisťovne